Verden under vand starter som en almindelig såkaldt "hård" science fiction-roman, forstået på den måde at årsagerne til verdens undergang forklares videnskabeligt – stråling fra solen har fået polar-isen til at smelte og temperaturen verden over til at stige, hvilket har forårsaget, at storbyerne i det nordlige Europa og Amerika er blevet dækket af smukke og fascinerende tropiske laguner.